নাঙ্গলকোট পৌরসভা

নাঙ্গলকোট পৌরসভা বাংলাদেশের কুমিল্লা জেলার অন্তর্গত একটি পৌরসভা।

 অবস্থান ও সীমানা 
নাঙ্গলকোট উপজেলার মধ্যাংশে নাঙ্গলকোট পৌরসভার অবস্থান। এ পৌরসভার পশ্চিমে হেসাখাল ইউনিয়ন, উত্তরে মক্রবপুর ইউনিয়ন, উত্তর-পূর্বে রায়কোট দক্ষিণ ইউনিয়ন এবং পূর্বে ও দক্ষিণে মৌকরা ইউনিয়ন অবস্থিত।

 ইতিহাস 
নাঙ্গলকোট উপজেলার ৫নং নাঙ্গলকোট ইউনিয়ন এর দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার উত্তরের অংশ ৫নং মক্রবপুর ইউনিয়ন এবং পশ্চিমের অংশ ১২নং হেসাখাল ইউনিয়ন নামে দুইটি আলাদা ইউনিয়ন গঠন করা হয়।

 প্রশাসনিক এলাকা 
নাঙ্গলকোট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।

 খাল ও নদী 
নাঙ্গলকোট পৌরসভায় কোন নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল। যা পৌরসভার উত্তর ও উত্তর-পূর্ব সীমানা বরাবর প্রবাহিত হয়েছে।

 দর্শনীয় স্থান 
 ধাতিশ্বর কেন্দ্রীয় ঈদগাহ

 আরও দেখুন 
 নাঙ্গলকোট উপজেলা
 নাঙ্গলকোট থানা
 কুমিল্লা জেলা

 তথ্যসূত্র 

 বহিঃসংযোগ 

বিষয়শ্রেণী:কুমিল্লা জেলার পৌরসভা
বিষয়শ্রেণী:নাঙ্গলকোট উপজেলা
বিষয়শ্রেণী:নাঙ্গলকোট উপজেলার ইউনিয়ন